बंसल शुरू से ही ऐथर से जुड़े रहे हैं। वह इसे टाइगर ग्लोबल के ली फिक्सेल के पास ले गए जिन्हों ने कंपनी में निवेश किया। शुरुआती कुछ स्कूटर ग्राहकों को सौंपना ऐथर के लिए सबसे कठिन काम था लेकिन अब उसकी चुनौती उत्पादन बढ़ाने की है क्योंकि ऐथर 450 की मांग काफी अधिक है। अगले डेढ महीने के दौरान कंपनी अपने बेंगलूरु फैक्टरी की उत्पादन क्षमता को बढ़ाकर रोजाना करीब 20 स्कूटर तक करने की तैयारी कर रही है। अब तक उसे ग्राहकों से टेस्ट ड्राइव के लिए 7,000 आग्रह प्राप्त हो चुके हैं।